
DISPUTATIO  MEDICA 


INAUGURARIS, 

DE 

RACHITID  E. 


AUCTORE  GULIELMO  MACARTNEY . 


De  tempore  quo  hic  morbus  apparuerat,  apud 
medicos  multum  disputatur.  Alii,  eum  ortum 
esse  in  temporibus  hodiernis,  alii  autem,  in  re¬ 
motissimis  cognitum  putant.  Hodiernis  medicis 
tamen,  veram  hujus  morbi  molestissimi  scientiam 
debemus,  et  in  natura  ejus  investiganda,  causis¬ 
que  exponendis,  plurimum  ingenii  et  sudoris 

versatum  est  Pauci  quidem  morbi  magis  at¬ 
tentione  sunt  digni,  quam  is  de  quo  est  in  ani¬ 
mo  disserere  ;  et  propter  molestissimas  insana- 
bilesque  deformitates  quas  inducere  solet,  quas¬ 
que  nec  lapsus  temporum,  nec  ars  medici  potest 
removere. 


HISTORIA. 


Inter  plerosque  constat  auctores,  qui  in 
hunc  morbum  animum  incubuerunt,  liberos  te¬ 
neros  illi  plerumque  esse  obnoxios,  et  eum  ante 
menses  novem  haud  saep£  locum  habere,  eos- 
que  post  annum  secundum  raro  afficere.  Me- 

v 

moriae  tamen  proditum  est,  foetum  in  utero 
aliquando  hoc  morbo  laborare ;  adultos  quoque 

haud  raro  eum  corripuise  cognitum  est.  Lan¬ 
guor  insolitus,  lassitudoque,  et  movendi  fasti¬ 
dium,  cujus  liberi  sunt  cupidissimi,  sunt  ple¬ 
rumque  symptomata,  quae  hujus  morbi  adven¬ 
tum  denotant.  Puer  qui  antea  per  se  stare 
potuit,  quique  deambulando  gaudebat,  nil  volu¬ 
ptatis  in  exercitatione  sentit,  neque  ad  eam  valet, 
nam  vacillat,  titubat,  saepeque  in  conatu  ca« 
dit.  Morosus  fit,  neque  crepundiis  gaudet,  cum¬ 
que  vel  ad  risum,  vel  ad  iram,  vel  vagitum  ex¬ 
citandum  difficilius  est,  et  acta  ejus  semper  de¬ 
biliora  sunt.  Dignum  est  tamen  memoria,  fa¬ 
cultates  animi  esse  plerumque  sagaciores  ;  cogi¬ 
tandi  facultas  praematura  saepe  apparet,  et  ci¬ 
tius  quam  solitum  est  colloqui  possunt.  Inter¬ 
dum  tamen  ingenium  imminutum  est,  stuporque 
adest.  Abdomen  fit  tumidum,  praeterque  natu¬ 
ram  distentum,  appetitus  modo  deletur  modo 
augetur,  et  aliquando,  rerum  concoctu  difficilium 

ut  cretae  etc.  cupiditas  est.  Concoctio  cibi, 
acidis  eructationibus  eam  comitantibus,  diminui¬ 
tur,  et  assimulationes  male  geruntur.  Sub  mor¬ 
bi  initio,  cutis  pallida,  mollis  et  flaccida,  quasi- 
que  rugosa  fit,  infelicique  aegroto,  propter  mus¬ 
culorum  conditionem  laxam  et  pendulam,  nisi 
sedenti  vel  recubanti,  nullum  est  levamen.  Morbo 
progrediente  alvus  paululum  adstricta  est ;  de¬ 
inde  diarrhoea  cum  torminibus,  etiam  que  intesti¬ 
norum  debilitas,  aliquando  superveniunt.  Alvi 
astrictionem  pertinacem  dies  per  paucos  valere, 
deinde  diarrhaeam  succedere,  haud  raro  evenit ; 
atque  hae  conditiones  diversae  aliquando  alter- 

7  + 

nantur.  Urina  pallidi  coloris  est,  et  parvis 
quantitatibus  redditur ;  ischuria  propter  reten¬ 
tiones  saepenumero  adest. 

v 

De  mutationibus,  ab  hoc  malo  calamitoso 
in  diversis  corporis  partibus  effectis,  dicturi 

sumus.  Ut  eas  nostri  corporis  maxime  partes, 
ex  quibus  pendent  forma  et  figura,  invadat,  ple¬ 
rumque  evenit.  Caput  multum  augetur,  quod 
aucta  magnitudine  ossium  parietalium,  uti  vide- 
tur,  efficitur,  frons  prominens,  collumque,  pro 
capitis  magnitudine,  gracilius  fit.  Vasa  ejus 
sanguifera,  sive  arteriae  sive  venae,  sunt  prae¬ 
ter  naturam  distenta,  suturae  cranii  liberorum 
hoc  morbo  laborantium  non  accurate  conjun¬ 
guntur,  fontinellaque  major  quam  solita  ap~ 
paret.  Dentes  tardiores  quam  solitum  est  ap¬ 
parent,  et  quum  illi  sese  ostendunt,  cariosi  et 
nigri  fiunt.  Gingivae,  secundum  Russelium, 
eandem  speciem  ut  in  scorbuto  habentes,  spongi¬ 
osae  videntur.  Ossa  omni  in  corporis  parte  spon¬ 
giosa  et  mollia  fiunt ;  propter  quam  causam  plu¬ 
rimae  incurvationes  distortionesque  occurrunt 
Truncus  corporis  multum  proclivis  est,  et  dor¬ 
sum  arcuatum  ;  costae  in  thoracem  premuntur, 


i 


I 


6  DISPUTATIO  MEDICA 

sternumque  protruditur.  Claviculae  anteriore 
in  parte  plurimum  convexae  fiunt,  cavitatem 
exactam  facientes,  parte  in  posteriore  longorum 
ossium  extremitates  ampliantur,  sed  corpora  di¬ 
minuuntur.  Humerus  aeque  ac  tibia  ac  fibula 
intus  flectuntur;  manus  amplificari  videntur, 
genua  in  alterutrum  per  ambulandum  premunt, 

et  pedes  extrorsum  vertuntur.  Pelvis,  iliis  arc- 

\ 

tatis,  pubeque  complanata,  fit  minor ;  hinc,  in 
feminis  gravidis,  ubi  foetus  hoc  morbo  laborat, 
parturitio  valde  difficilis  et  periculosa  est. 
Propter  thoracis  deformitatem,  pulmones  cum 
magno  labore  suo  munere  funguntur,  et  morbo 
progrediente,  nisi  corpus  teneretur  erectum,  suf¬ 
focationis  periculum  est.  Tussis  etiam,  quae  in¬ 
terdum  sicca,  sed  plerumque  humida  est,  locum 
habet.  Sub  jnorbi  initio  pulsus  tardior  et  de¬ 
bilior  quam  solitum,  et  aliquando  irregularis  est, 
sed  morbo  paululum  progrediente,  febris  hectica 

cum  pulsu  frequente  et  debili  supervenit.  Om¬ 
nia  haec  symptomata  aliqtiando  fiunt  magis  se¬ 
vera  morbo  progrediente,  donec  omnes  humani 
corporis  functiones  afficiuntur,  tandem  aeger  mi¬ 
serrimus  ejus  vastationibus  succumbit. 

Ubi  aeger  ad  sanitatem  restituitur,  quod 
saepius  natura  quam  medici  arte  efficitur ;  de¬ 
formitates  per  morbum  inductae,  omni  in  vitae 
parte,  remanent 

Symptomata  supra  dicta,  sunt  ea  quae  ple¬ 
rumque  eveniunt,  et  omnium  varietatum,  quas 
in  exemplis  diversis  invenimus,  mentionem  fa¬ 
cere  non  videtur  necesse. 

DISSECTIO, 


Quando  cadavera  eorum,  qui  huic  morbo 
succubuerunt,  inspiciuntur,  multae  species  mor¬ 
bidae  in  conspectu  veniunt. 

Humorem  aqueum  in  cranii  thoracis  abdo¬ 
minisque  cavitates  effusum,  et  interdum  subter 
cutem;  musculos  pallidos,  macieque  extenua¬ 
tos  ;  membranamque  cellulosam  adipe  orbatam, 
haud  raro  invenimus;  membranae  quae  cerebrum 
defendunt  densae  videntur,  atque  cerebrum  ip¬ 
sum  in  exemplis  plerisque  majus  quam  solitum 
invenitur.  Abdomine  patefacto,  omentum  par¬ 
vum  fereque  adipe  orbatum.  Hepar  et  plera- 


DE  RACHITIDE. 


9 


que  aliorum  viscerum  abdominalium  ampliata 
apparent ;  intestina  vento  distenta  sunt  et  ali¬ 
quando  vermes  in  iis  reperiuntur.  Glandulae 
mesentericae  aeque  ac  glandulae  lymphaticae 

tumidae  ac  obduratae  fiunt,  ossa  omni  in  corporis 

\ 

parte  mollia  et  flexibilia  et  cultro  facilia  caesu  re¬ 
periuntur,  cancellique,  pro  adipe,  cum  sero 
subrubro  implentur. 


CAUSAE  REMOTAE. 


Rachitis  sine  causa  ulla  perspicua  observa¬ 
tur.  Sed  ind£  non  concludendum  sit,  nul¬ 
lam  existere  causam,  nam  nos  effugere,  et 
occulte  agere  potest.  Liberos,  a  parentibus  pro¬ 
clivitatem  ad  hunc  morbum  accipere,  ex  rebus  di- 

'  ;  /  / 

versis  considerandis,  credere  inducimur.  In  ope- 

B 


10 


DISPUTATIO  MEDICA. 


ribus  observatorum  spectatissimorum,  qui  hac 
de  re  scripserunt,  notatur,  liberos  insalubribus 
parentibus  natos,  intemperantia  debilitatis  atque 
morbis  chronicis  laborantibus,  huic  valde  ob¬ 
noxios  esse.  Nullum  dubium  tamen  sit,  quin 

hic  morbus  in  liberis  quorum  parentes  bona  va- 

^  * 
letudine  fruuntur,  observetur  ;  atque  haud  raro 

in  plurimis,  parentibus  natis,  qui  ex  conspectu 
sunt  aptissimi  ad  proclivitatem  communican¬ 
dam,  non  apparuit.  Hanc  praedispositionem 
ad  morbum  magis  et  matribus  quam  patribus 
originem  ducere  pro  certo  habetur.  Liberos 
etiam  parentibus  scorbuticis  natos  rachitidi  esse 
proclives  verisimile  est ;  glandulas  lymphaticas 
pariter  affectasesse  utrisque  in  morbis  haud  du- 
bih  invenitur^  Causae  ad  rachitidem  excitandam 
esse  diversae  putantur.  Conditio  lactis  nutricis 
in  liberorum  sanitate,  plurimum  valere  cognos¬ 
citur.  Hoc  secundum  nutricis  statum  varie  effi- 

citur.  Natura  hujus  secretionis  ex  animi  cupi¬ 
ditatibus,  medicamentis  morbisque  variis  .muta¬ 
tur  et  itaque  ad  nutriendum  infantem  ineptum 
reddatur.  Morbus  quoque  ex  natura  aliarum 
cibi  varietatum  puero  dati,  sed  ad  corpus  nutri¬ 
endum  minime  apti  oriri  potest.  Ex  immundi¬ 
tie  quoque  et  alvi  conditione,  ex  aere  noxio 
domo  humida  et  frigida  aeque  ac  exercitio  ne- 

gligendo  haud  parum  originem  ducit.  Dentitio 
etiam  ob  irritationem  ab  ea  factam  causa  ejus 
frequens  esse  dicitur.  Omnes  morbi  denique 
quibus  liberi  sunt  obnoxii  et  qui  ventriculum 
quique  igitur  totum  corpus  debilitant  praeser¬ 
tim  acuti,  varicella,  variola,  & c.,  eum  excitare 
reperiuntur.  Omnes  supra  dictae  causae  vel 
plus  vel  minus  unum  effectum,  nempe  corporis 
debilitatem  producunt.  Hanc  conditionem  ci¬ 
tius,  magis,  et  certius  producunt,  quum  conjunc- 
tim  quam  singulatim  agant.  Causa  quae  per 

se  hunc  morbum  producere  nequeat  hanc  potes¬ 
tatem  cum  aliis  ejusdem  naturae  conjuncta  fa¬ 
cile  obtinebit.  Tamen  non  dicendum  est  quia 
una  rerum  aliquando  harum  absit,  eam  ad 
hunc  morbum  efficiendum  nullam  potestatem 
habere. 


CAUSA  PROXIMA. 


Theoriae  quae  in  lucem  editae  fuerant  ad 

explananda  hujus  morbi  phenomena  innume- 

_  % 

rae  et  variae  sunt.  Plerique  auctorum  qui 
hac  de  re  scripserunt  diversas  mollitiei,  magnitu¬ 
dinis  auctae"  proprietatumque  ossium  chymi- 
carum  explicationes  praebuerunt.  Chemia 
hodierna  discutere  nubes  et  quasdam  dif¬ 
ficultates  solvere,  quae  hanc  rem  obscurant 

conata  est.  Sed  non  est  nobis  theoria,  hypo- 
these  vacua,  quae  investigationem  pati  potest, 
quae  phenomena  explanet,  quaeque  ad  modum 
medendi  ducat  felicem.  Ingenioissima  ad 
hanc  rem  explanandam  est  theoria  a  Bonhomme 
proposita,  quaeque  nullo  modo  in  silentio  prea- 

X 

teriunda  est.  Hic  medicus  valde  ingeniosus, 
putat  morbum  ab  acidi  phosphorici  defectu,  et 
oxalici  excessu  in  corpore  oriri.  Sed  hae  affir¬ 
mationes  quamvis  multis  argumentis  experimen¬ 
tisque  ingeniosis  stipatae  haud  satis  probantur. 

Opinio  tamen  quae  plerumque  praevalet,  quod 

* 

ad  causam  hujus  morbi  proximam,  est  actio  va¬ 
sorum  vitiata  atque  diminuta,  per  quam  terrena 
materies  secernitur,  atque  inde  evenit,  quantita¬ 
tem  materiei  aptam  quae  ossibus  duritiem  daret 
diminui.  Morbi  symptomata  aeque  ac  opinio 
de  operatione  causarum  morbi  remotarum,  huic 
opinioni  lavent.  Hoc  quoque  causam  ostendit 

cur  adulti  ei  non  obnoxii  sunt,  quia  aetate  pro- 
grediente  vasorum  ad  materiam  terrenam  secer¬ 
nendam  potestas  paulatim  augetur. 

v  -  ' 

\  „  7 

■  o 

RATIO  SYMTOMATUM, 


Symptomata  quae  primum  nostra  attentio¬ 
ne  sunt  digna,  sunt  ossium  mollities*  et  res  quae 
inde  oriuntur.  Hae  ad  materiae  terrenae  ab¬ 
sentiam  (tametsi  quo  modo  hoc  factum  sit  haud 
cognoscamus)  quae  ossibus  duritiem  et  solidi¬ 
tatem  daret,  referuntur.  Distortiones  varias, 
quae  occurrunt,  diversis  effectibus  motus  mus¬ 
cularis  consideratis  est  facile  explicare.  Nam 
apparet,  ossa  quum  facta  sunt  mollia  et  spongi¬ 
osa,  pressurae  facile  cedere,  nec  iis  rebus,  quae 

ad  ea  ex  situ  naturali  flectenda  valent,  satis  resis¬ 
tunt.  Pressura  vel  intra  ossis  cavitatem  vel  per 
potestates  externas  applicari  potest.  Illius  exem¬ 
plum  est  caput  praeter  naturam  auctum,  ex  ce¬ 
rebri  pressura  oriens,  quod  impetu  sanguinis  per 
infantiam  plurimum  augetur,  haud  parum  quo¬ 
que  ab  aqua,  intra  ejus  cavitates  effusa,  ossibus 
cranii  ejus  evolutioni  minime  resistentibus,  ori¬ 
tur.  Aliud  exemplum  hujus  speciei  pressurae 
est  extremitatum  ossium  longarum  magnitudo, 
nam  ea,  ex  effusione  materiae  in  cellas,  qua  prae¬ 
ter  naturam  augentur,  pendere  videtur.  Omnes 
aliae  distortiones,  vel  ad  musculorum  variis  ossi¬ 
bus  conjunctorum  contractionem,  vel  ad  partium 
superjacentium  pressuram  adscribendae  aunt. 
Ex  hoc  principio,  Pelvis  distortiones,  costarum 
depressio,  et  quodammodo,  spinae  et  clavicula¬ 
rum  curvaturae  explicari  possunt.  Viscera  ossa 
in  ilia  premunt  et  ea  planiora  faciunt,  atque  ca- 

put  femoris  introrsum  acetabulum  adegit,  et  inde 
pievis  distortio  oritur,  aegri  in  latus  decubitus  et 
superiorum  extremitatum  pondus,  aeque  ac  mus¬ 
culorum  inspirationis  motus,  costarum  depressio¬ 
nem  satis  exponunt  Haec  costarum  depressio 
sterni  elevationis  sine  dubio  causa  est,  et  quanto 

propius  ad  lineas  rectas  veniunt  tanto  magis 
sternum  elevabitur.  Distortiones  columnae  ve- 
tebralis  variae  sunt*  et  rebus  diversis  nituntur. 
Haec  corporis  pars  Rachitidi  adeo  obnoxia  est 
ut  illa  ad  eam  solum  pertinere  pro  certo  haud 
raro  habetur.  Spina  creberrime  antrorsum  flec¬ 
titur,  quod  ex  projectione  corporis  et  praecipue 
pondere  capitis  spinam  cum  eo  trahentis,  oriri 
videtur.  Sed  spina  alia  ex  causa  distorqueri 
potest,  nam  depressio  costarum,  ut  supra  dic¬ 
tum  est,  pulmones  retrorsum  premit,  qu&  ex  re 
projectio  inter  humeros  efficietur,  dum  eodem 
tempore  pressura  partium  .superiorum  corporis, 

aequfe  ac  viscerum  abdominalium  curvaturam 

\ 

vertebrarum  in  lumbo  naturalem  auget.  Spina 
quoque  ad  latus  saepenumero  flectitur,  quod  ita 
efflci  videtur,  ubi  puer  ad  se  sustinendum  nimis 
unum  ad  latus  propendet,  vertebrae  propter  ea¬ 
rum  conditionem  mollem  atque  spongiosam,  pres¬ 
surae  facile  cedunt,  et  spina  igitur  hoc  in  modo 
curvatur.  Tempore  procedente,  hunc  libraminis 
corporis  defectum,  ab  musculorum  actione  late¬ 
ris  alterius,  restituere  conamur,  et  hinc  distortio 
contrariam  in  partem  oritur.  Hoc  modo  igitur, 
curvationes  omni  in  parte  columnae  vertebralis 
efflciuntur.  Ossa  femorum,  et  per  totius  corporis 
pressuram,  et  actionem  musculorum  in  iis  inser¬ 
torum,  distorquentur.  Tibia,  anteriore  in  parte 
per  actionem  musculorum,  qui  crus  flectunt, 
convexior  fit.  Pedes  extrorsum  vertuntur,  non 
solum  si  verbis  Boyeri  utamur  propter  genua 
intus  cadentia,  sed  etiam  quod  pars  fibulae 
inferior  abductionem  pedis  non  satis  oppugnare 

potest.  Extremitates  superiores  secundum  mus- 
culos  potentissimos  in  iis  insertos  semper  distor¬ 
quentur.  Hae  tamen,  quod  corpus  non  susti¬ 
nent,  hoc  ex  morbo  minus  patiuntur.  Abdo¬ 
men  tumet,  nunc  per  magnitudinem  viscerum 
auctam,  nunc  per  debilitatem,  ex  qua  intestina 
sunt  aeris  plena,  et  haud  raro  praesertim  sta¬ 
dio  morbi  posteriore  propter  aquam  in  abdomi¬ 
nis  cavum  effusam.  Nullam,  sensibilitatis  prae¬ 
maturae,  quae  plerumque  apud  eos,  Rachitide 
laborantes  est,  explicationem  certam  habemus. 
Aliis,  magnitudini  cerebri  auctae ;  aegro  apud 
adultos  tantum  existente,  et  quod  lusibus  aequa¬ 
lium  juvenilibus  sese  non  conjungere  potest,  ad- 
/ 

scriptum  est. 

PROGNOSIS. 

Hic  morbus  interdum  tam  mitis  atque  levis 
est,  ut  vix  Medici  ope  egeat.  Natura  curam 

sine  ullis  morbi  reliquiis  brevi  efficit.  Plerum- 

\ 

que  tamen  pertinax  est,  et  vix  remediis  efficacis- 
simis,  tametsi  summa  cum  attentione  atque  pe* 
ritia  perpetuo  adhibitis,  cedet  ;  quo  citius  post 
pueri  partum  morbus  apparet  eo  sernper  pericu¬ 
losior  est ;  et  quum  morbus  ex  invaletudine  pa¬ 
rentum  vitiata  ortus  sit,  fausta  prognosis  vix  fa¬ 
cienda  ;  et  in  prognosi  facienda,  quoque  symp¬ 
tomatum  vi,  morbi  diuturnitate  aeque  ac  pristina 
aegri  sanitate  dirigendi  sumus.  Si  morbus,  cum 
dentes  infantis  erumpunt,  superveniat,  mors  ple¬ 
rumque  adest.  Nos  deformitates  distortiones 
que,  fere  hunc  per  morbum  factas,  removere 
posse  vix  sperandum  est :  atque  etiam  in  ca¬ 
sibus  mitissimis  quin  accidant,  vix  fieri  potest. 
A  Doctore  Underwood  tamen  observatum  est, 
ne  quidem  rebus  maxime  infaustis,  modo  partes 
internae  vitalesque  non  afficerentur,  curandi 
spem  non  abjiciendum  esse.  Si  morbus  ex 
male  vestiendo,  vel  exercitatione  neglecta,  et  si- 

milibus  ortus  sit,  prognosis,  praesertim  si  vires 
pueri  non  imminuentur,  et  si  ad  annum  tertium 
quartum  ve  pervenerit,  magis  est  fausta  ;  Varicel¬ 
la,  Variola,  aliique  morbi  cutanei,  hunc  morbum 

\  /  m 

ad  eventum  felicem  haud  raro  ducere  dicuntur. 

i 


METHODUS  MEDENDI. 

In  hoc  morbo  curando  duae  indicationes 
attentione  sunt  dignissimae. 

Primo  conditio  systematis,  ex  qua  morbus 
pendet,  removenda  est. 

Secundo,  ad  'distortiones  proclivitas  prae- 

♦ 

v 

vertenda  est,  si  fieri  possit,  eas  si  factae  sint  re¬ 
movere  conari  debemus. 

Plurima  remedia  ad  consilium  primum 

\ 

efficiendum  laudata  sunt,  atque  exemplis  in  di¬ 
versis  utilissima  reperta  sunt.  Frigida  in  aqua 
lavatio  summam  laudem  et  merito  adepta  est. 
Aqua  marina,  ubi  obtineri  potest,  omnibus  for¬ 
tasse  anteponenda  est.  Ut  Rachitidi  obveniatur, 
exercitatione  aeque  ac  immersione  in  balneo  fri¬ 
gido  varii  medici  usi  sunt.  Et  ubicunque  ita 

factum  est,  morbum  nunquam  evenisse  dicitur. 

/ 

In  stadio  morbi  secundo,  ubi  faeces  durae  et 
foetidae  sunt ;  atque  cum  abdomen  tumet,  bal¬ 
neum  tepidum  anteponendum  est.  Haec  medi¬ 
camenta  tonica  vocata,  ut  cinchona  et  ferri  prae¬ 
parata,  &c.  :  a  quibusdam  multum  laudantur,  at¬ 
que  ad  concoctionem  bonam,  aeque  ac  corporis 
vires,  haud  parum  conferre  reperiuntur.  Usum 
testacearum  et  phosphatis  calcis  quidam  lau¬ 
dant,  quorum  posterius  in  quantitate  gr.  x 
cum  phosphate  sodae  commixtum  feliciter,  uti  vi¬ 
debatur,  adhibuit  Bonhomme.  Alvus  per  ido- 

nea  cathartica  regularis,  soluta  utque  sit  opor¬ 
tet.  Horum,  calomelas  rheumque  palmatum 
optima  sunt.  Purgantia,  praecipue  ante  frigidae 
aquae  lavationem  dari  debent.  Frictio  mem¬ 
brorum  vel  manibus,  vel  panno  laneo,  magnae 
utilitatis  est  atque  nunquam  negligi  debet.  Ex¬ 
emplis  in  quibusdam  quum  intestinorum  func¬ 
tiones  plane  perturbantur  abdomenque  tumet, 
mercurio  dosibus  in  parvis  atque  frequentibus 
per  longum  spatium  uti  oportet.  Vestes,  quae 
nunquam  uvidae  sed  calidae  atque  mundae 
esse  debent.  Cibus  sit  nutriens  atque  ad 
coquendum  facilis  :  Nimium  lactis  fugiendum 
est,  domus  in  qua  aeger  habitat,  calida,  sicca  et 
salubris,  esse  debet,  atque  exercitatio  nunquam 
negligenda  est. 

v 

Omnes  causae  remotae  observandae  atque 
praecavendae  sunt. 

Ad  consilium  secundum  implendum,  puer 
nunquam  in  molli  lecto  ponendus.  Lectus  ponderi 

corporis  nunquam  cederet,  atque  vel  ex  lana  vel 
crinibus  equinis  debet.  Si  puer  cubando  vel  su¬ 
pinando  et  ea  positura  est  optima,  fatigaretur 
in  sella  supra  pulvinar,  ex  rebus  aequaliter 
resistentibus  factum,  sedeat  erectus. 

Brachia  sellae  neque  nimis  alta,  neque  hu- 

i 

milia  unquam  esse  debent,  nam  si  aliter  essent, 
distortiones  sine  dubio  fierent.  A  quibusdam 
quidem  monemur,  sellae  nulla  brachia  omnino 
dare.  Puerum  praemature  ambulare  nunquam 
facere  debemus,  quia  mollities  ossium  pondus 
corporis  sustinere  non  potest :  atque  res  ad  eum 
sustinendum  necessariae  ad  distortiones,  osibus 
premendis,  haud  dubie  conferent.  Fasciae  a 
quibusdam  ad  restituendos  artus  ad  situm  natu¬ 
ralem  laudatae  sunt,  atque  quum  ossa  mollia 
sunt,  plurimum  valeant.  Machinae  varie  ad  dis- 

tortiones  spinae  removendas  inveniuntur,  sed 
illa  a  Jones  par  rata  longe  est  optima;  pondus  et 

trunci  et  capitis  sustinet  atque  pressuram  eorum 
in  spinam  praevertit.  Sed  mihi  hac  de  re  dis¬ 
serenti  verbis  in  Boyeri  concludere  liceat.  Fe¬ 
rulae  leves  ad  artus  applicatae,  ocreae  crassae  ex 

\ 

aluta,  et  pro  spina  apparatus,  tantum  cum  aeger 
annos  quosdam  nactus  fuerit,  cum  morbi  pro¬ 
gressio  lenta  sit,  atque  cum  aegri  vires  non  ni¬ 
mis  franguntur,  vere  utilissima  sunt.  In  casi¬ 
bus  plerisque,  inertia  ex  machinarum  usu, 
incommoda  parit,  quae  bonis  eorum  effectibus 
raro  remunerantur.  Apparatus  hujusmodi  ma¬ 
gis  ad  corrigendas  deformitates  in  liberis,  sani- 
■■  / 

tate  perfruentibus  orientes,  quam  eas  ex  Rachi¬ 
tide  idonei  sunt. 

0 

V 

F  INIS. 

